Simona Halep a acceptat wild card-ul de la Miami! Val de mesaje de încurajare din lumea tenisului
Jucătoarea română de tenis Simona Halep a confirmat că îşi va face revenirea oficială în circuitul profesionist la turneul WTA 1.000 de la Miami.
Organizatorii de la Miami Open abia așteaptă s-o revadă pe Simona Halep în turneu
Competiția are loc între 17 și 31 martie. Primele două zile sunt rezervate meciurilor din calificările turneului feminin, iar a doua și a treia pentru aceeași fază, la masculin.
"Sunt încântată să vă anunţ că îmi voi face revenirea în circuitul WTA în două săptămâni la Miami Open!
Vezi această postare pe Instagram
Mulţumesc turneului pentru faptul că mi-a dat această oportunitate şi abia aştept să revin pe teren şi să joc. Ne vedem în curând!", a scris Halep pe contul de instargram.
Reacțiile nu au întârziat să apară. "Abia așteptăm", au transmis organizatorii, în timp ce australianul Darren Cahill, fostul antrenor al româncei, a scris în limba română: "Haide, Simo!".
Alte sute de persoane au transmis că vor să o încurajeze, din nou, pe dubla câștigătoare de turnee de Mare Șlem, fiindu-le dor să strige "SI-MO-NA!".
Simona Halep a ajuns de două ori în semifinale la Miami Open, în 2015 și 2019
Halep a fost radiată din clasamentul WTA începând cu 11 septembrie 2023, astfel că în momentul de față nu are niciun punct.
Cel mai bun rezultat al Simonei la Miami Open este calificarea în semifinale, în 2015 şi 2019. În 2015 a fost învinsă în penultimul act de americanca Serena Williams, cu 6-2, 4-6, 7-5, iar în 2019 de Karolina Pliskova, cu 7-5, 6-1.
Ultima sa participare la turneul din Florida datează din 2021. În primul tur a fost exceptată, ulterior a învins-o pe sportiva franceză Caroline Garcia cu 3-6, 6-4, 6-0, dar s-a retras înaintea meciului din turul 3 cu letona Anastasija Sevastova.
Halep nu a mai jucat un meci oficial din 29 august 2022, când era învinsă de ucraineanca Daria Snigur cu 6-2, 0-6, 6-4, în primul tur la US Open, ulterior fiind depistată pozitiv la un control antidoping efectuat la turneul nrewyorkez.